title: Οδηγία 2004/113/ΕΚ του Συμβουλίου, της 13ης Δεκεμβρίου 2004, για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών

text:
               21.12.2004

               EL

               Επίσημη Εφημερίδα της Ευρωπαϊκής Ένωσης

               L 373/37

      ΟΔΗΓΊΑ 2004/113/ΕΚ ΤΟΥ ΣΥΜΒΟΥΛΊΟΥ

   της 13ης Δεκεμβρίου 2004
   για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την Ευρωπαϊκή Ένωση, και ιδίως το άρθρο 13, παράγραφος 1,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   τη γνώμη της Επιτροπής των Περιφερειών (3),
   Εκτιμώντας τα εξής:

               (1)

               Σύμφωνα με το άρθρο 6 της Συνθήκης για την Ευρωπαϊκή Ένωση, η Ένωση βασίζεται στις αρχές της ελευθερίας, της δημοκρατίας, του σεβασμού των δικαιωμάτων του ανθρώπου και των θεμελιωδών ελευθεριών, καθώς και του κράτους δικαίου, αρχές οι οποίες είναι κοινές για όλα τα κράτη μέλη, και σέβεται τα θεμελιώδη δικαιώματα, όπως κατοχυρώνονται με την Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών και όπως προκύπτουν από τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου.

               (2)

               Η ισότητα ενώπιον του νόμου και η προστασία όλων των ατόμων έναντι των διακρίσεων αποτελεί οικουμενικό δικαίωμα που αναγνωρίζεται από την Οικουμενική Διακήρυξη των Δικαιωμάτων του Ανθρώπου, τη Σύμβαση των Ηνωμένων Εθνών για την εξάλειψη κάθε μορφής διακρίσεων εις βάρος των γυναικών, τη Διεθνή Σύμβαση για την εξάλειψη κάθε μορφής φυλετικών διακρίσεων, τα Σύμφωνα των Ηνωμένων Εθνών για τα ατομικά και πολιτικά δικαιώματα και για τα οικονομικά, κοινωνικά και πολιτιστικά δικαιώματα και από την Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών, που έχουν υπογραφεί από όλα τα κράτη μέλη.

               (3)

               Είναι σημαντικό η απαγόρευση των διακρίσεων να σέβεται άλλα θεμελιώδη δικαιώματα και ελευθερίες, συμπεριλαμβανομένης της προστασίας του ιδιωτικού και του οικογενειακού βίου και των συναλλαγών που διεξάγονται στο πλαίσιο αυτό, καθώς και της θρησκευτικής ελευθερίας.

               (4)

               Η ισότητα ανδρών και γυναικών αποτελεί θεμελιώδη αρχή της Ευρωπαϊκής Ένωσης. Τα άρθρα 21 και 23 του Χάρτη των Θεμελιωδών Δικαιωμάτων της Ευρωπαϊκής Ένωσης απαγορεύουν όλες τις διακρίσεις λόγω φύλου και απαιτούν την εξασφάλιση της ισότητας ανδρών και γυναικών σε όλους τους τομείς.

               (5)

               Το άρθρο 2 της Συνθήκης για την ίδρυση της Ευρωπαϊκής Κοινότητας θεωρεί την προώθηση της ισότητας ως μία από τις ουσιαστικές αποστολές της Κοινότητας. Παρομοίως, στο άρθρο 3, παράγραφος 2 της Συνθήκης αναφέρεται ότι η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ ανδρών και γυναικών σε όλες τις δραστηριότητές της.

               (6)

               Στην ανακοίνωσή της σχετικά με την Ατζέντα κοινωνικής πολιτικής, η Επιτροπή εξήγγειλε την πρόθεσή της να υποβάλει πρόταση οδηγίας σχετικά με τις διακρίσεις λόγω φύλου εκτός της αγοράς εργασίας. Η πρόταση αυτή συνάδει πλήρως με την απόφαση 2001/51/ΕΚ του Συμβουλίου, της 20ής Δεκεμβρίου 2000, για τη θέσπιση προγράμματος κοινοτικής δράσης σχετικά με την κοινοτική στρατηγική για την ισότητα μεταξύ γυναικών και ανδρών (2001-2005) (4), που καλύπτει όλες τις κοινοτικές πολιτικές και αποσκοπεί στην προώθηση της ισότητας μεταξύ ανδρών και γυναικών, με την προσαρμογή των πολιτικών αυτών και την εφαρμογή στην πράξη μέτρων για τη βελτίωση της κατάστασης των ανδρών και των γυναικών στην κοινωνία.

               (7)

               Το Ευρωπαϊκό Συμβούλιο, στη σύνοδό του στη Νίκαια, στις 7 και 9 Δεκεμβρίου του 2000, κάλεσε την Επιτροπή να ενισχύσει τα δικαιώματα που συνδέονται με την ισότητα, θεσπίζοντας πρόταση οδηγίας για την προώθηση της ισότητας των φύλων σε τομείς άλλους από την απασχόληση και τις επαγγελματικές δραστηριότητες.

               (8)

               Η Κοινότητα έχει θεσπίσει μια σειρά νομικών μέσων για την πρόληψη και την καταπολέμηση των διακρίσεων λόγω φύλου στην αγορά εργασίας. Τα εν λόγω μέσα έχουν καταδείξει την αξία της νομοθεσίας στην καταπολέμηση των διακρίσεων.

               (9)

               Οι διακρίσεις λόγω φύλου, συμπεριλαμβανομένης της παρενόχλησης και της σεξουαλικής παρενόχλησης, συμβαίνουν και σε τομείς εκτός της αγοράς εργασίας. Οι διακρίσεις αυτές μπορούν να είναι εξίσου επιβλαβείς, εφόσον λειτουργούν ως φραγμός στην πλήρη και επιτυχημένη ένταξη των ανδρών και των γυναικών στην οικονομική και την κοινωνική ζωή.

               (10)

               Τα προβλήματα είναι ιδιαίτερα εμφανή όσον αφορά την πρόσβαση σε αγαθά και υπηρεσίες και την παροχή αυτών. Συνεπώς, οι διακρίσεις λόγω φύλου θα πρέπει να προληφθούν και να εξαλειφθούν από τον εν λόγω τομέα. Όπως και στην περίπτωση της οδηγίας 2000/43/ΕΚ του Συμβουλίου, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως της φυλετικής ή εθνοτικής τους καταγωγής (5), ο στόχος αυτός μπορεί να επιτευχθεί καλύτερα με τη θέσπιση κοινοτικής νομοθεσίας.

               (11)

               Η εν λόγω νομοθεσία θα πρέπει να απαγορεύει τις διακρίσεις λόγω φύλου όσον αφορά την πρόσβαση σε αγαθά και υπηρεσίες και την παροχή αυτών. Ως αγαθά εκλαμβάνονται εκείνα που εμπίπτουν στις διατάξεις της Συνθήκης για την ίδρυση της Ευρωπαϊκής Κοινότητας, οι οποίες αφορούν την ελεύθερη κυκλοφορία των εμπορευμάτων. Ως υπηρεσίες εκλαμβάνονται εκείνες που εμπίπτουν στο άρθρο 50 της εν λόγω Συνθήκης.

               (12)

               Για να προληφθούν οι διακρίσεις λόγω φύλου, η παρούσα οδηγία θα πρέπει να ισχύει τόσο για τις άμεσες όσο και τις έμμεσες διακρίσεις. Άμεσες διακρίσεις υφίστανται μόνο σε περίπτωση λιγότερο ευνοϊκής μεταχείρισης ενός προσώπου, λόγω φύλου, σε σχέση με άλλο πρόσωπο σε ανάλογη κατάσταση. Συνεπώς, παραδείγματος χάριν, οι διαφορές μεταξύ ανδρών και γυναικών στην παροχή υγειονομικών υπηρεσιών, οι οποίες οφείλονται στις σωματικές διαφορές μεταξύ ανδρών και γυναικών, δεν αφορούν ανάλογες καταστάσεις και δεν συνιστούν, επομένως, διάκριση.

               (13)

               Η απαγόρευση των διακρίσεων θα πρέπει να ισχύει για πρόσωπα τα οποία παρέχουν αγαθά και υπηρεσίες τα οποία διατίθενται στο κοινό και τα οποία προσφέρονται εκτός του τομέα του ιδιωτικού και του οικογενειακού βίου και των συναλλαγών που διεξάγονται στο πλαίσιο αυτό. Δεν θα πρέπει να εφαρμόζεται στο περιεχόμενο των μέσων μαζικής ενημέρωσης ή της διαφήμισης ούτε στη δημόσια ή ιδιωτική εκπαίδευση.

               (14)

               Όλα τα άτομα απολαύουν την ελευθερία σύναψης συμβάσεων, συμπεριλαμβανομένης της ελευθερίας επιλογής αντισυμβαλλομένου. Άτομο το οποίο παρέχει αγαθό ή υπηρεσία μπορεί να έχει διάφορους υποκειμενικούς λόγους για την επιλογή αντισυμβαλλομένου. Εφόσον η επιλογή αντισυμβαλλομένου δεν βασίζεται στο φύλο του ατόμου, η παρούσα οδηγία δεν θα πρέπει να θίγει την ελευθερία του ατόμου για την επιλογή αντισυμβαλλομένου.

               (15)

               Υπάρχουν ήδη πλείονα ισχύοντα νομικά μέσα για την εφαρμογή της αρχής της ίσης μεταχείρισης ανδρών και γυναικών σε θέματα απασχόλησης και επαγγελματικής δραστηριότητας. Ωστόσο, η παρούσα οδηγία δεν θα πρέπει να ισχύει στον τομέα αυτόν. Το αυτό σκεπτικό ισχύει για τις μη μισθωτές δραστηριότητες στο βαθμό που καλύπτονται από ισχύοντα νομικά μέσα. Η παρούσα οδηγία θα πρέπει να ισχύει μόνο για ασφαλίσεις και συντάξεις οι οποίες είναι ιδιωτικές, συνάπτονται σε εκούσια βάση και είναι ανεξάρτητες από τη σχέση εργασίας.

               (16)

               Η διαφορετική μεταχείριση μπορεί να είναι αποδεκτή μόνο εφόσον δικαιολογείται από θεμιτό σκοπό. Ο θεμιτός σκοπός μπορεί, παραδείγματος χάριν, να συνίσταται στην προστασία θυμάτων βίας σεξουαλικής φύσεως (σε περιπτώσεις όπως η ίδρυση εστιών διαμονής μόνο για άτομα του ενός φύλου), σε λόγους προστασίας του ιδιωτικού βίου και της αξιοπρέπειας (σε περιπτώσεις όπως η παροχή τμήματος της κατοικίας ορισμένου προσώπου για σκοπούς στέγασης), στην προαγωγή της ισότητας των φύλων ή των συμφερόντων ανδρών ή γυναικών (παραδείγματος χάριν σώματα εθελοντών μόνον του ενός φύλου), στην ελευθερία του συνεταιρίζεσθαι (σε περιπτώσεις συμμετοχής σε ιδιωτικές λέσχες μόνο για άτομα του ενός φύλου), και στην οργάνωση αθλητικών δραστηριοτήτων (παραδείγματος χάριν αθλητικές εκδηλώσεις για άτομα μόνον του ενός φύλου). Οιοσδήποτε περιορισμός θα πρέπει, ωστόσο, να είναι σκόπιμος και αναγκαίος σύμφωνα με τα κριτήρια που απορρέουν από τη νομολογία του Δικαστηρίου των Ευρωπαϊκών Κοινοτήτων.

               (17)

               Η αρχή της ίσης μεταχείρισης στην πρόσβαση σε αγαθά και υπηρεσίες δεν απαιτεί να παρέχονται πάντα διευκολύνσεις σε άνδρες και γυναίκες σε κοινή βάση, εφόσον δεν παρέχονται υπό ευνοϊκότερους όρους μόνο στα άτομα του ενός φύλου.

               (18)

               Η χρήση αναλογιστικών δεδομένων με βάση το φύλο είναι ευρέως διαδεδομένη κατά την παροχή ασφαλιστικών και άλλων συναφών χρηματοπιστωτικών υπηρεσιών. Προκειμένου να εξασφαλισθεί η ίση μεταχείριση ανδρών και γυναικών, η χρήση του φύλου ως αναλογιστικού παράγοντα δεν θα πρέπει να οδηγεί σε διαφορές μεταξύ ατομικών ασφαλίστρων και παροχών. Για να αποφευχθεί η απότομη προσαρμογή της αγοράς, η εφαρμογή του κανόνα αυτού θα πρέπει να ισχύσει μόνον για τα νέα συμβόλαια που συνάπτονται μετά την ημερομηνία μεταφοράς της παρούσας οδηγίας στο εθνικό δίκαιο.

               (19)

               Ορισμένες κατηγορίες κινδύνου μπορούν να διαφέρουν ανάλογα με το φύλο. Σε μερικές περιπτώσεις, το φύλο είναι μεν ένας αλλά όχι αναγκαστικά ο μοναδικός αποφασιστικός παράγοντας στην αξιολόγηση των ασφαλιζομένων κινδύνων. Για τα συμβόλαια τα οποία ασφαλίζουν αυτού του είδους τους κινδύνους, τα κράτη μέλη μπορούν να αποφασίζουν να επιτρέπουν εξαιρέσεις από τον κανόνα των ασφαλίστρων και παροχών ανεξαρτήτως φύλου, εφόσον μπορούν να εξασφαλίζουν ότι τα αναλογιστικά και στατιστικά δεδομένα στα οποία βασίζονται οι υπολογισμοί είναι αξιόπιστα, ενημερώνονται τακτικά και είναι διαθέσιμα στο κοινό. Εξαιρέσεις επιτρέπονται μόνο όταν η εθνική νομοθεσία δεν έχει ήδη καθιερώσει τον ενιαίο κανόνα ανεξαρτήτως φύλου. Πέντε έτη μετά τη μεταφορά της παρούσας οδηγίας στο εθνικό δίκαιο, τα κράτη μέλη θα πρέπει να επανεξετάσουν εάν οι εξαιρέσεις αυτές εξακολουθούν να αιτιολογούνται, λαμβάνοντας υπόψη τα πιο πρόσφατα αναλογιστικά και στατιστικά δεδομένα και έκθεση της Επιτροπής, η οποία υποβάλλεται τρία έτη μετά την ημερομηνία μεταφοράς της παρούσας οδηγίας στο εθνικό δίκαιο.

               (20)

               Η λιγότερο ευνοϊκή μεταχείριση των γυναικών λόγω εγκυμοσύνης και μητρότητας θα πρέπει να θεωρείται ως μορφή άμεσης διάκρισης λόγω φύλου και, επομένως, να απαγορεύεται στον τομέα των ασφαλιστικών και συναφών χρηματοοικονομικών υπηρεσιών. Τα έξοδα λόγω κινδύνων εγκυμοσύνης και μητρότητας δεν θα πρέπει, επομένως, να καταλογίζονται στα μέλη του ενός φύλου μόνον.

               (21)

               Τα άτομα που έχουν υποστεί διακρίσεις λόγω φύλου θα πρέπει να διαθέτουν επαρκή μέσα νομικής προστασίας. Προκειμένου να υπάρχει ένα πιο αποτελεσματικό επίπεδο προστασίας, οι ενώσεις, οι οργανώσεις και άλλες νομικές οντότητες θα πρέπει επίσης να δύνανται να κινήσουν διαδικασίες, όπως τις ορίζουν τα κράτη μέλη, είτε εξ ονόματος κάποιου θύματος είτε προς υποστήριξή του, υπό την επιφύλαξη των εθνικών δικονομικών κανόνων όσον αφορά την εκπροσώπηση και την υπεράσπιση ενώπιον των δικαστηρίων.

               (22)

               Όταν υπάρχει εκ πρώτης όψεως διακριτική μεταχείριση, οι κανόνες περί βάρους της απόδειξης θα πρέπει να προσαρμόζονται και, προκειμένου να εφαρμόζεται αποτελεσματικά η αρχή της ίσης μεταχείρισης, το βάρος της απόδειξης θα πρέπει να μεταφέρεται στον εναγόμενο εφόσον προσάγονται αποδείξεις μιας τέτοιας διακριτικής μεταχείρισης.

               (23)

               Η αποτελεσματική εφαρμογή της αρχής της ίσης μεταχείρισης απαιτεί κατάλληλη δικαστική προστασία έναντι αντιποίνων.

               (24)

               Τα κράτη μέλη, προκειμένου να προαγάγουν την αρχή της ίσης μεταχείρισης, θα πρέπει να ενθαρρύνουν το διάλογο με τους σχετικούς φορείς, οι οποίοι έχουν, σύμφωνα με το εθνικό δίκαιο και πρακτική, έννομο συμφέρον να συμβάλλουν στην καταπολέμηση των διακρίσεων λόγω φύλου όσον αφορά την πρόσβαση σε αγαθά και υπηρεσίες και την παροχή αυτών.

               (25)

               Η προστασία έναντι διακρίσεων λόγω φύλου θα πρέπει να ενισχυθεί με την ίδρυση οργανισμού ή οργανισμών σε κάθε κράτος μέλος, αρμόδιων για την ανάλυση των σχετικών προβλημάτων, τη μελέτη δυνατών λύσεων και την παροχή συγκεκριμένης υποστήριξης προς τα θύματα. Ο εν λόγω οργανισμός ή οργανισμοί μπορούν να είναι ίδιοι με εκείνους που είναι υπεύθυνοι σε εθνικό επίπεδο για την προάσπιση των ανθρωπίνων δικαιωμάτων ή τη διασφάλιση των ατομικών δικαιωμάτων ή την εφαρμογή της αρχής της ίσης μεταχείρισης.

               (26)

               Η παρούσα οδηγία ορίζει ελάχιστες απαιτήσεις, δίνοντας έτσι τη δυνατότητα στα κράτη μέλη να θεσπίζουν ή να διατηρούν ευνοϊκότερες διατάξεις. Η εφαρμογή της παρούσας οδηγίας δεν θα πρέπει να χρησιμεύσει ως δικαιολογία για ενδεχόμενη οπισθοδρόμηση σε σχέση με την κατάσταση η οποία επικρατεί σήμερα στα κράτη μέλη.

               (27)

               Τα κράτη μέλη θα πρέπει να προβλέπουν αποτελεσματικές, αναλογικές και αποτρεπτικές κυρώσεις στις περιπτώσεις αθέτησης των υποχρεώσεων στο πλαίσιο της παρούσας οδηγίας.

               (28)

               Δεδομένου ότι οι στόχοι της παρούσας οδηγίας, και κυρίως η εξασφάλιση κοινού υψηλού επιπέδου προστασίας από τις διακρίσεις σε όλα τα κράτη μέλη, δεν μπορούν να επιτευχθούν επαρκώς από τα κράτη μέλη και, συνεπώς, μπορούν, λόγω της κλίμακας και των αποτελεσμάτων της δράσης, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας, του άρθρου 5 της Συνθήκης. Σύμφωνα με την αρχή της αναλογικότητας, του ιδίου άρθρου, η παρούσα οδηγία δεν υπερβαίνει τα όρια που είναι αναγκαία για την επίτευξη των στόχων αυτών,

               (29)

               Σύμφωνα με την παράγραφο 34 της Διοργανικής Συμφωνίας για τη βελτίωση της νομοθεσίας (6), τα κράτη μέλη παροτρύνονται να καταρτίσουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εθνικό δίκαιο, και να τους δημοσιοποιήσουν,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   ΚΕΦΑΛΑΙΟ Ι
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Σκοπός
   Σκοπός της παρούσας οδηγίας είναι να καθιερώσει ένα πλαίσιο για την καταπολέμηση των διακρίσεων λόγω φύλου όσον αφορά την πρόσβαση σε αγαθά και υπηρεσίες και την παροχή αυτών, με σκοπό να εφαρμόζεται ουσιαστικά στα κράτη μέλη η αρχή της ίσης μεταχείρισης ανδρών και γυναικών.
   Άρθρο 2
   Ορισμοί
   Για τους σκοπούς της παρούσας οδηγίας, ισχύουν οι ακόλουθοι ορισμοί:

               α)

               «άμεσες διακρίσεις»: όταν σε ένα πρόσωπο επιφυλάσσεται, λόγω του φύλου του, μεταχείριση λιγότερο ευνοϊκή από αυτήν της οποίας τυγχάνει, έτυχε ή θα τύχει ένα άλλο πρόσωπο, σε ανάλογη κατάσταση,

               β)

               «έμμεσες διακρίσεις»: όταν μια εκ πρώτης όψεως ουδέτερη διάταξη, κριτήριο ή πρακτική ενδέχεται να θέσει σε μειονεκτική θέση πρόσωπα του ενός φύλου σε σχέση με πρόσωπα του άλλου φύλου, εκτός εάν αυτή η διάταξη, το κριτήριο ή η πρακτική δικαιολογείται αντικειμενικά από ένα θεμιτό σκοπό και τα μέσα επίτευξης του σκοπού αυτού είναι πρόσφορα και αναγκαία,

               γ)

               «παρενόχληση»: όταν εκδηλώνεται ανεπιθύμητη συμπεριφορά συνδεόμενη με το φύλο ενός προσώπου, με σκοπό ή αποτέλεσμα την προσβολή της αξιοπρέπειας ενός προσώπου και τη δημιουργία εκφοβιστικού, εχθρικού, ταπεινωτικού, εξευτελιστικού ή επιθετικού περιβάλλοντος,

               δ)

               «σεξουαλική παρενόχληση»: κάθε μορφή ανεπιθύμητης συμπεριφοράς είτε προφορική ή όχι είτε με πράξεις σεξουαλικού χαρακτήρα με σκοπό ή αποτέλεσμα την προσβολή της αξιοπρέπειας ενός προσώπου, και, ιδίως, τη δημιουργία εκφοβιστικού, εχθρικού, ταπεινωτικού, εξευτελιστικού ή επιθετικού περιβάλλοντος.

         Άρθρο 3
   Πεδίο εφαρμογής
   1.   Εντός των ορίων των αρμοδιοτήτων που ανατίθενται στην Κοινότητα, η παρούσα οδηγία εφαρμόζεται σε όλα τα πρόσωπα τα οποία παρέχουν αγαθά και υπηρεσίες που διατίθενται στο κοινό ανεξάρτητα από το ενδιαφερόμενο πρόσωπο τόσο στο δημόσιο όσο και στον ιδιωτικό τομέα, συμπεριλαμβανομένων των δημόσιων οργανισμών, και που προσφέρονται εκτός του τομέα του ιδιωτικού και του οικογενειακού βίου και των συναλλαγών που διεξάγονται στο πλαίσιο αυτό.
   2.   Η παρούσα οδηγία δεν θίγει την ελευθερία του ατόμου να επιλέγει αντισυμβαλλόμενο, εφόσον η επιλογή αντισυμβαλλομένου από το άτομο δεν γίνεται με βάση το φύλο.
   3.   Η παρούσα οδηγία δεν εφαρμόζεται στην εκπαίδευση ούτε στο περιεχόμενο των μέσων μαζικής ενημέρωσης και της διαφήμισης.
   4.   Η παρούσα οδηγία δεν εφαρμόζεται σε θέματα απασχόλησης και επαγγελματικής δραστηριότητας. Η παρούσα οδηγία δεν εφαρμόζεται για τις μη μισθωτές δραστηριότητες, εφόσον τα θέματα αυτά καλύπτονται από άλλες κοινοτικές νομοθετικές πράξεις.
   Άρθρο 4
   Αρχή της ίσης μεταχείρισης
   1.   Για τους σκοπούς της παρούσας οδηγίας, η αρχή της ίσης μεταχείρισης ανδρών και γυναικών σημαίνει ότι:

               α)

               δεν πρέπει να υπάρχουν άμεσες διακρίσεις λόγω φύλου, συμπεριλαμβανομένης της λιγότερο ευνοϊκής μεταχείρισης των γυναικών λόγω εγκυμοσύνης και μητρότητας,

               β)

               δεν πρέπει να υπάρχουν έμμεσες διακρίσεις λόγω φύλου.

         2.   Η παρούσα οδηγία ισχύει υπό την επιφύλαξη ευνοϊκότερων διατάξεων σχετικά με την προστασία των γυναικών όσον αφορά την εγκυμοσύνη και τη μητρότητα.
   3.   Η παρενόχληση και η σεξουαλική παρενόχληση κατά την έννοια της παρούσας οδηγίας θεωρούνται ως διάκριση λόγω φύλου και, συνεπώς, απαγορεύονται. Το γεγονός ότι ένα άτομο απορρίπτει ή ανέχεται τέτοιου είδους συμπεριφορά δεν μπορεί να χρησιμοποιείται ως βάση για τη λήψη απόφασης που επηρεάζει το εν λόγω άτομο.
   4.   Η ενθάρρυνση για την άσκηση άμεσων ή έμμεσων διακρίσεων λόγω φύλου θεωρείται ως διάκριση κατά την έννοια της παρούσας οδηγίας.
   5.   Η παρούσα οδηγία δεν αποκλείει τη διαφορετική μεταχείριση, εάν η παροχή αγαθών ή υπηρεσιών αποκλειστικά ή πρωτίστως σε άτομα του ενός φύλου αιτιολογείται από θεμιτό σκοπό και τα μέσα επίτευξης του σκοπού αυτού είναι πρόσφορα και αναγκαία.
   Άρθρο 5
   Αναλογιστικοί παράγοντες
   1.   Τα κράτη μέλη εξασφαλίζουν ότι η χρήση του φύλου, σε όλα τα νέα συμβόλαια που συνάπτονται μετά τις 21 Δεκεμβρίου 2007 το αργότερο, ως συντελεστή για τον υπολογισμό των ασφαλίστρων και παροχών για σκοπούς ασφαλιστικών και άλλων συναφών χρηματοοικονομικών υπηρεσιών, δεν οδηγεί σε διαφορές μεταξύ των ατομικών ασφαλίστρων και παροχών.
   2.   Παρά την παράγραφο 1, τα κράτη μέλη μπορούν να αποφασίσουν πριν από τις 21 Δεκεμβρίου 2007, να επιτρέπουν αναλογικές διαφορές μεταξύ των ατομικών ασφαλίστρων και παροχών των ασφαλιζομένων όταν η χρήση του φύλου είναι καθοριστικός παράγοντας στην αξιολόγηση του κινδύνου βάσει σημαντικών και αξιόπιστων αναλογιστικών και στατιστικών δεδομένων. Τα ενδιαφερόμενα κράτη μέλη ενημερώνουν την Επιτροπή και εξασφαλίζουν τη συλλογή, δημοσίευση και τακτική ενημέρωση αξιόπιστων δεδομένων σχετικών με τη χρήση του φύλου ως καθοριστικού αναλογιστικού συντελεστή. Τα εν λόγω κράτη μέλη επανεξετάζουν την απόφασή τους πέντε έτη μετά τις 21 Δεκεμβρίου 2007, λαμβάνοντας υπόψη την έκθεση της Επιτροπής που αναφέρεται στο άρθρο 16, και διαβιβάζουν τα αποτελέσματα της επανεξέτασης αυτής στην Επιτροπή.
   3.   Εν πάση περιπτώσει, τα έξοδα εγκυμοσύνης και μητρότητας δεν οδηγούν σε διαφορές μεταξύ των ατομικών ασφαλίστρων και παροχών.
   Τα κράτη μέλη δύνανται να αναβάλλουν την εφαρμογή των μέτρων που είναι αναγκαία για τη συμμόρφωση με την παρούσα παράγραφο έως δύο έτη μετά τις 21 Δεκεμβρίου 2007, το αργότερο. Σε αυτή την περίπτωση, τα εν λόγω κράτη μέλη ενημερώνουν αμέσως την Επιτροπή.
   Άρθρο 6
   Θετική δράση
   Προκειμένου να διασφαλίζεται στην πράξη η πλήρης ισότητα μεταξύ ανδρών και γυναικών, η αρχή της ίσης μεταχείρισης δεν εμποδίζει τα κράτη μέλη να θεσπίζουν ή να διατηρούν ειδικά μέτρα για την πρόληψη ή την αντιστάθμιση μειονεκτημάτων που συνδέονται με το φύλο.
   Άρθρο 7
   Ελάχιστες απαιτήσεις
   1.   Τα κράτη μέλη δύνανται να θεσπίζουν ή να διατηρούν ευνοϊκότερες διατάξεις για την προστασία της αρχής της ίσης μεταχείρισης ανδρών και γυναικών από αυτές που καθορίζει η παρούσα οδηγία.
   2.   Η εφαρμογή της παρούσας οδηγίας δεν μπορεί, σε καμία περίπτωση, να αποτελέσει λόγο για τη μείωση του επιπέδου προστασίας από τις διακρίσεις που παρέχεται ήδη από τα κράτη μέλη στους τομείς που καλύπτει η παρούσα οδηγία.
   ΚΕΦΑΛΑΙΟ ΙΙ
   ΕΝΔΙΚΑ ΜΕΣΑ ΚΑΙ ΕΠΙΒΟΛΗ ΤΟΥ ΔΙΚΑΙΟΥ
   Άρθρο 8
   Υπεράσπιση των δικαιωμάτων
   1.   Τα κράτη μέλη διασφαλίζουν ότι κάθε πρόσωπο, το οποίο θεωρεί ότι έχει ζημιωθεί λόγω της μη τήρησης της αρχής της ίσης μεταχείρισης, ακόμη και εάν έχει λήξει η σχέση στο πλαίσιο της οποίας εικάζεται ότι σημειώθηκε η διάκριση, έχει πρόσβαση σε δικαστικές ή/και διοικητικές διαδικασίες, συμπεριλαμβανόμενων, όπου κρίνεται ενδεδειγμένο, διαδικασιών συμβιβασμού, με σκοπό την επιβολή της τήρησης των υποχρεώσεων που απορρέουν από την παρούσα οδηγία.
   2.   Τα κράτη μέλη εισάγουν στην εθνική έννομη τάξη τους τα μέτρα που απαιτούνται για να εξασφαλίζεται η πραγματική και αποτελεσματική αποζημίωση ή αποκατάσταση, σύμφωνα με τον τρόπο που αυτά ορίζουν, όσον αφορά την απώλεια ή τη ζημία που υπέστη ένα πρόσωπο λόγω διακρίσεων κατά την έννοια της παρούσας οδηγίας, με τρόπο αποτρεπτικό και αναλογικό σε σχέση με την επελθούσα ζημία. Ο καθορισμός εκ των προτέρων ανώτατου ορίου δεν περιορίζει την εν λόγω αποζημίωση ή αποκατάσταση.
   3.   Τα κράτη μέλη διασφαλίζουν ότι οι ενώσεις, οργανώσεις ή άλλες νομικές οντότητες, οι οποίες έχουν, σύμφωνα με τα κριτήρια του εθνικού τους δικαίου, έννομο συμφέρον να μεριμνούν για την τήρηση των διατάξεων της παρούσας οδηγίας, μπορούν να κινήσουν, είτε εξ ονόματος του ενάγοντος είτε προς υποστήριξή του, και με την έγκρισή του, κάθε δικαστική ή/και διοικητική διαδικασία η οποία προβλέπεται για την επιβολή της τήρησης των υποχρεώσεων που απορρέουν από την παρούσα οδηγία.
   4.   Οι παράγραφοι 1 και 3 ισχύουν υπό την επιφύλαξη των εθνικών διατάξεων περί των προθεσμιών άσκησης αγωγής σε σχέση με την αρχή της ίσης μεταχείρισης.
   Άρθρο 9
   Βάρος της απόδειξης
   1.   Τα κράτη μέλη λαμβάνουν τα αναγκαία μέτρα, σύμφωνα με το εθνικό δικαστικό τους σύστημα, προκειμένου να διασφαλίζουν ότι, όταν ένα πρόσωπο που θεωρεί εαυτό ζημιωθέν από τη μη τήρηση της αρχής της ίσης μεταχείρισης εκθέτει, ενώπιον δικαστηρίου ή άλλης αρμόδιας αρχής, πραγματικά περιστατικά, από τα οποία τεκμαίρεται η ύπαρξη άμεσης ή έμμεσης διάκρισης, εναπόκειται στον εναγόμενο να αποδείξει ότι δεν υπήρξε παραβίαση της αρχής της ίσης μεταχείρισης.
   2.   Η παράγραφος 1 δεν εμποδίζει τα κράτη μέλη να θεσπίζουν ευνοϊκότερους για τους ενάγοντες κανόνες σχετικά με την απόδειξη.
   3.   Η παράγραφος 1 δεν ισχύει για τις ποινικές διαδικασίες.
   4.   Οι παράγραφοι 1, 2 και 3 ισχύουν επίσης για κάθε διαδικασία που κινείται σύμφωνα με το άρθρο 8, παράγραφος 3.
   5.   Τα κράτη μέλη δεν απαιτείται να εφαρμόζουν την παράγραφο 1 σε διαδικασίες κατά τις οποίες εναπόκειται στο δικαστήριο ή σε άλλη αρμόδια αρχή να διερευνήσει τα πραγματικά περιστατικά της υπόθεσης.
   Άρθρο 10
   Προστασία έναντι αντιποίνων
   Τα κράτη μέλη εισάγουν στην εθνική έννομη τάξη τους τα απαιτούμενα μέτρα προστασίας των προσώπων από τυχόν δυσμενή μεταχείριση ή δυσμενείς επιπτώσεις, ως αντίδραση σε καταγγελία ή δικαστική διαδικασία που αποσκοπεί στην επιβολή της συμμόρφωσης με την αρχή της ίσης μεταχείρισης.
   Άρθρο 11
   Διάλογος με τους σχετικούς φορείς
   Τα κράτη μέλη, προκειμένου να προαγάγουν την αρχή της ίσης μεταχείρισης, ενθαρρύνουν το διάλογο με τους σχετικούς φορείς, οι οποίοι έχουν, σύμφωνα με το εθνικό τους δίκαιο και πρακτική, έννομο συμφέρον να συμβάλλουν στην καταπολέμηση των διακρίσεων λόγω φύλου όσον αφορά την πρόσβαση σε αγαθά και υπηρεσίες και την παροχή αυτών.
   ΚΕΦΑΛΑΙΟ III
   ΟΡΓΑΝΙΣΜΟΙ ΓΙΑ ΤΗΝ ΠΡΟΩΘΗΣΗ ΤΗΣ ΙΣΗΣ ΜΕΤΑΧΕΙΡΙΣΗΣ
   Άρθρο 12
   1.   Τα κράτη μέλη ορίζουν έναν ή περισσότερους οργανισμούς, προβαίνοντας σε όλες τις απαραίτητες ρυθμίσεις, οι οποίοι είναι επιφορτισμένοι με την προώθηση, την ανάλυση, τον έλεγχο και την υποστήριξη της ίσης μεταχείρισης όλων των προσώπων χωρίς διακρίσεις λόγω φύλου. Αυτοί οι οργανισμοί μπορούν να αποτελούν τμήμα οργάνων επιφορτισμένων, σε εθνικό επίπεδο, με την υπεράσπιση των δικαιωμάτων του ανθρώπου ή με τη διασφάλιση των ατομικών δικαιωμάτων ή με την εφαρμογή της αρχής της ίσης μεταχείρισης.
   2.   Τα κράτη μέλη μεριμνούν ώστε στις αρμοδιότητες των οργανισμών που αναφέρονται στην παράγραφο 1 να περιλαμβάνονται τα εξής:

               α)

               η παροχή ανεξάρτητης βοήθειας στα θύματα διακρίσεων ούτως ώστε να προωθούνται οι καταγγελίες τους περί διακρίσεων, με την επιφύλαξη των δικαιωμάτων των θυμάτων, των ενώσεων, οργανώσεων και άλλων νομικών οντοτήτων που αναφέρονται στο άρθρο 8, παράγραφος 3,

               β)

               η διενέργεια ανεξάρτητων ερευνών σχετικά με τις διακρίσεις,

               γ)

               η δημοσίευση ανεξάρτητων εκθέσεων και η διατύπωση συστάσεων σχετικά με όλα τα ζητήματα που συνδέονται με τις διακρίσεις.

         ΚΕΦΑΛΑΙΟ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 13
   Συμμόρφωση
   Τα κράτη μέλη λαμβάνουν τα αναγκαία μέτρα προκειμένου να εξασφαλίζουν ότι τηρείται η αρχή της ίσης μεταχείρισης όσον αφορά την πρόσβαση σε αγαθά και υπηρεσίες και την παροχή αυτών στο πλαίσιο του πεδίου εφαρμογής της παρούσας οδηγίας, και, ιδίως, ότι:

               α)

               καταργείται κάθε νομοθετική, κανονιστική και διοικητική διάταξη που αντιβαίνει στην αρχή της ίσης μεταχείρισης,

               β)

               κηρύσσονται ή είναι δυνατό να κηρυχθούν άκυρες ή τροποποιούνται οποιεσδήποτε συμβατικές διατάξεις, εσωτερικοί κανονισμοί επιχειρήσεων ή καταστατικά κερδοσκοπικών ή μη κερδοσκοπικών ενώσεων αντιβαίνουν στην αρχή της ίσης μεταχείρισης.

         Άρθρο 14
   Κυρώσεις
   Τα κράτη μέλη θεσπίζουν κανόνες για τις κυρώσεις που επιβάλλονται σε περιπτώσεις παραβίασης των εθνικών διατάξεων που θεσπίζονται κατ’ εφαρμογή της παρούσας οδηγίας και λαμβάνουν όλα τα αναγκαία μέτρα για να διασφαλίζουν την εφαρμογή τους. Οι κυρώσεις, οι οποίες μπορεί να προβλέπουν και την καταβολή αποζημίωσης στο θύμα, πρέπει να είναι αποτελεσματικές, αναλογικές και αποτρεπτικές. Τα κράτη μέλη κοινοποιούν τις διατάξεις αυτές στην Επιτροπή έως τις 21 Δεκεμβρίου 2007, το αργότερο. Κοινοποιούν επίσης στην Επιτροπή αμελλητί κάθε τυχόν μεταγενέστερη τροποποίησή τους.
   Άρθρο 15
   Διάχυση πληροφοριών
   Τα κράτη μέλη μεριμνούν ώστε οι διατάξεις που θεσπίζονται κατ’ εφαρμογή της παρούσας οδηγίας καθώς και οι ήδη ισχύουσες σχετικές διατάξεις να τίθενται υπόψη των ενδιαφερομένων με κάθε πρόσφορο μέσο, σε ολόκληρη την επικράτειά τους.
   Άρθρο 16
   Εκθέσεις
   1.   Τα κράτη μέλη ανακοινώνουν στην Επιτροπή όλες τις διαθέσιμες πληροφορίες σχετικά με την εφαρμογή της παρούσας οδηγίας, το αργότερο έως τις 21 Δεκεμβρίου 2009, και, εν συνεχεία, κάθε πέντε έτη.
   Η Επιτροπή καταρτίζει συνοπτική έκθεση η οποία περιλαμβάνει επανεξέταση των τρεχουσών πρακτικών των κρατών μελών σε σχέση με το άρθρο 5 όσον αφορά τη χρήση του φύλου ως συντελεστή στον υπολογισμό των ασφαλίστρων και παροχών. Η έκθεση αυτή υποβάλλεται στο Ευρωπαϊκό Κοινοβούλιο και το Συμβούλιο, το αργότερο μέχρι τις 21 Δεκεμβρίου 2010. Η έκθεση της Επιτροπής συνοδεύεται, κατά περίπτωση, από προτάσεις τροποποίησης της παρούσας οδηγίας.
   2.   Η έκθεση της Επιτροπής λαμβάνει υπόψη τις απόψεις των σχετικών φορέων.
   Άρθρο 17
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 21 Δεκεμβρίου 2007, το αργότερο. Ανακοινώνουν αμέσως στην Επιτροπή το κείμενο των εν λόγω διατάξεων.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.
   Άρθρο 18
   Έναρξη ισχύος
   Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 19
   Αποδέκτες
   Η παρούσα οδηγία απευθύνεται στα κράτη μέλη.

      Έγινε στις Βρυξέλλες, στις 13 Δεκεμβρίου 2004.

            Για το Συμβούλιο

            Ο Πρόεδρος

         B. R. BOT

      (1)  Γνώμη η οποία διατυπώθηκε στις 30 Μαρτίου 2004 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ C 241 της 28.9.2004, σ. 44.

      (3)  ΕΕ C 121 της 30.4.2004, σ. 27.

      (4)  ΕΕ L 17 της 19.1.2001, σ. 22.

      (5)  ΕΕ L 180 της 19.7.2000, σ. 22.

      (6)  ΕΕ C 321 της 31.12.2003, σ. 1.


Avis juridique important

|

31983L0307

Οδηγία 83/307/ΕΟΚ της Επιτροπής της 13ης Ιουνίου 1983 που τροποποιεί το παράρτημα της οδηγίας 69/73/ΕΟΚ του Συμβουλίου για την εναρμόνιση των νομοθετικών, κανονιστικών και διοικητικών διατάξεων, που αφορούν το καθεστώς τελειοποιήσεως προς επανεξαγωγή

Επίσημη Εφημερίδα αριθ. L 162 της 22/06/1983 σ. 0020 - 0025 Ισπανική ειδική έκδοση: Κεφάλαιο 02 τόμος 10 σ. 0020  Πορτογαλική ειδική έκδοση : Κεφάλαιο 02 τόμος 10 σ. 0020

***** ΟΔΗΓΙΑ ΤΗΣ ΕΠΙΤΡΟΠΗΣ  της 13ης Ιουνίου 1983  που τροποποιεί το παράρτημα της οδηγίας 69/73/ΕΟΚ του Συμβουλίου για την εναρμόνιση των νομοθετικών, κανονιστικών και διοικητικών διατάξεων, που αφορούν το καθεστώς τελειοποιήσεως προς επανεξαγωγή  (83/307/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 69/73/ΕΟΚ του Συμβουλίου της 4ης Μαρτίου 1969 για την εναρμόνιση των νομοθετικών, κανονιστικών και διοικητικών διατάξεων που αφορούν το καθεστώς τελειοποιήσεως προς επανεξαγωγή (1), όπως τροποποιήθηκε τελευταία από την οδηγία 83/89/ΕΟΚ (2), και ιδίως το άρθρο 18 παράγραφος 4,  Εκτιμώντας:  ότι η οδηγία 83/89/ΕΟΚ συμπλήρωσε την οδηγία 69/73/ΕΟΚ με πίνακα που προσαρτάται και απαριθμεί τα παράγωγα ή ενδιάμεσα προϊόντα που μπορούν να τεθούν σε ελεύθερη κυκλοφορία υπό τους όρους που προβλέπονται στο άρθρο 18 της τελευταίας αυτής οδηγίας ·  ότι, σχετικά με τους αύξοντες αριθμούς 42 και 57 του πίνακα που προσαρτάται στην οδηγία 69/73/ΕΟΚ, τα παράγωγα προϊόντα που αναφέρονται στη στήλη 2 του εν λόγω πίνακα και που προκύπτουν από τις εργασίες τελειοποιήσεως που αναφέρονται στη στήλη 3, είναι εκείνα για την απόκτηση των οποίων χορηγήθηκε η άδεια και που προορίζονται για εξαγωγή· ότι δεν πρέπει να χορηγηθεί το ευεργέτημα των διατάξεων του άρθρου 18 της οδηγίας 69/73/ΕΟΚ στα προϊόντα αυτά· ότι πρέπει συνεπώς να τροποποιηθεί ο εν λόγω πίνακας·  ότι για λόγους σαφήνειας, είναι σκόπιμο να εκδοθεί πάλι εξ ολοκλήρου ο πίνακας που προσαρτάται στην οδηγία 69/73/ΕΟΚ, όπως έχει τροποποιηθεί·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής των Τελωνειακών Καθεστώτων Τελειοποιήσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 69/73/ΕΟΚ αντικαθίσταται από το παράρτημα της παρούσας οδηγίας.  Άρθρο 2  Τα Κράτη μέλη λαμβάνουν τα αναγκαία μέτρα για να συμμορφωθούν στην παρούσα οδηγία το αργότερο την 1η Ιουλίου 1983.  Άρθρο 3  Τα Κράτη μέλη ενημερώνουν την Επιτροπή για τα μέτρα που παίρνουν για την εφαρμογή της παρούσας οδηγίας.  Η Επιτροπή ανακοινώνει τις πληροφορίες αυτές στα άλλα Κράτη μέλη.  Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 13 Ιουνίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 58 της 8. 3. 1969, σ. 1.  (2) ΕΕ αριθ. L 59 της 5. 3. 1983, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ  Πίνακας των παραγώγων προϊόντων στα οποία εφαρμόζεται το άρθρο 18 όταν αυτά τίθενται σε ελεύθερη κυκλοφορία  1.2.3 //   //   //   // Αύξων  αριθμός  // Κλάση του Κοινού Δασμολογίου και περιγραφή των παραγώγων προϊόντων  // Εργασίες τελειοποιήσεως, από τις οποίες  τα παράγωγα προϊόντα προκύπτουν  //   //   //   // 1  // 2  // 3 1.2.3.4 //   //   //   //   //   //   //   //   // 1  // Κεφάλαιο 2  // Παραπροϊόντα σφαγείων, βρώσιμα  // Άπασαι αι κατεργασίαι και αι μεταποιήσεις  // 2  // 02.01  // Απορρίμματα προκύπτοντα από τις εργασίες που αναφέρονται στη στήλη 3  // Τεμαχισμός κρεάτων των ζώων του κεφαλαίου 1  // 3  // 03.01  // Απορρίμματα προκύπτοντα από τις εργασίες που αναφέρονται στη στήλη 3  // Πριόνισμα κατεψυγμένων τμημάτων φιλέττων  // 4  // 04.01 Α Ι  // Ορροί γάλακτος  // Μεταποίηση του νωπού γάλακτος  // 5  // 04.02 Α Ι  // Ορροί γάλακτος εις κόνιν άνευ προσθήκης σακχάρεως  // Παραγωγή λακτόζης εκ του συμπεμπυκνωμένου ορρού γάλακτος  // 6  // 04.05 Α  // Ωά μη γονιμοποιημένα  // Επώαση και εκκόλαψη μιας ημέρας  // 7  // 05.02  // Τρίχες χονδρές χοίρου ή αγριοχοίρου, τρίχες ασβού και έτεραι τρίχες ψηκτροποιίας και απορρίμματα αυτών  // Άπασαι αι κατεργασίαι και αι μεταποιήσεις  // 8  // 05.03  // Τρίχες χαίτης και ουράς μονόπλων ή βοοειδών και απορρίμματα αυτών έστω και μορφοποιημένα εις επιπέδους επιφανείας μετά ή άνευ υποστρώματος εξ άλλων υλών  // Άπασαι αι κατεργασίαι και αι μεταποιήσεις  // 9  // 05.04  // Έντερα, κύστεις και στομάχια ζώων, ολόκληρα ή τεμαχισμένα, εξαιρέσει εκείνων που προέρχονται από ιχθύς  // Σφαγή ζώων του κεφαλαίου 1  // 10  // 05.05  // Κατάλοιπα ιχθύων  // Άπασαι αι κατεργασίαι και αι μεταποιήσεις  // 11  // 05.07 Β  // Κόνεις και απορρίμματα πτερών ή μερών πτερών  // Άπασαι αι κατεργασίαι και αι μεταποιήσεις  // 12  // 05.08  // Οστά και οστεώδεις άξονες κεράτων, ακατέργαστα, απολιπασμένα ή χονδροειδώς επεξεργασμένα (ουχί όμως κεκομμένα εις σχήματα) επεξεργασμένα δι' οξέος και αποζελατινωμένα. Κόνεις και απορρίμματα εκ των υλών τούτων  // Άπασαι αι κατεργασίαι και αι μεταποιήσεις  // 13  // 05.09  // Κέρατα παντοειδή, οπλαί, όνυχες παντοειδείς και ράμφη ακατέργαστα ή χονδροειδώς επεξεργασμένα, ουχί όμως κεκομμένα εις σχήματα, συμπεριλαμβανομένων και των απορριμμάτων και των κόνεων· κεράτινα ελάσματα φαλαίνης και παρομοίων ζώων, ακατέργαστα ή χονδροειδώς επεξεργασμένα, ουχί όμως κεκομμένα εις σχήματα, συμπεριλαμβανομένων και των υπό μορφήν τριχών λεπτοτάτων σχισμών των κερατίνων ελασμάτων και των απορριμμάτων  // Άπασαι αι κατεργασίαι και αι μεταποιήσεις  // 14  // 05.12  // Κόνεις και απορρίμματα εκ κενών κογχυλίων  // Άπασαι αι κατεργασίαι και αι μεταποιήσεις  // 15  // 05.14  // Ζωικαί ουσίαι, χρησιμοποιούμεναι δια την κατασκευήν φαρμακευτικών προϊόντων, νωπαί, διατετηρημέναι δι' απλής ψύξεως, καταψύξεως ή κατ' αλλον τρόπον εξασφαλίζοντα την προσωρινήν διατήρησίν των  // Σφαγή και τεμαχισμός ζώων του κεφαλαίου 1  // 16  // 05.15 Β  // Κεφαλαί  // Σφαγή μη ζώντων ζώων του κεφαλαίου 1  // 17  // 05.15 Β  // Αίμα  // Σφαγή ζώων του κεφαλαίου 1  // 18  // 05.15 Β  // Όστρακα  // Αποχωρισμός ωών από τα όστρακά τους  // 19  // 05.15 Β  // Αποκόμματα δερμάτων χοίρων  // Αποχωρισμός χοιρείων κρεάτων από το δέρμα  // 20  // 09.01 Α  // Θραύσματα καφέ  // Κατεργασία και μεταποίηση ακατεργάστου καφέ  // 21  // 09.01 Β  // Κελύφη και φλοιοί  // Καβούρδισμα ακατεργάστου καφέ  // 22  // 09.02 Β  // Κόνις τεΐου  // Κατεργασία και μεταποίηση ακατεργάστου τεΐου, συσκευασία σε μικρούς φακέλλους διηθήσεως  // 23  // 10.06 Β ΙΙΙ  // Όρυζα εις θραύσματα  // Κατεργασία και μεταποίηση της όρυζας 1.2.3 //   //   //   // Αύξων  αριθμός  // Κλάση του Κοινού Δασμολογίου και περιγραφή των παραγώγων προϊόντων  // Εργασίες τελειοποιήσεως, από τις οποίες  τα παράγωγα προϊόντα προκύπτουν  //   //   //   // 1  // 2  // 3 1.2.3.4 //   //   //   //   //   // 24  // 11.02 Δ  // Σπόροι μόνο τεθραυσμένοι  // Κατεργασία και μεταποίηση δημητριακών από βιομηχανίες παρασκευής αλεύρου, συμπεριλαμβανομένης και της βυνοποιήσεως  // 25  // 11.02 Η  // Φύτρα σπερμάτων δημητριακών  // Κατεργασία και μεταποίηση δημητριακών από βιομηχανίες παρασκευής αλεύρου και επεξεργασίας ορύζης, συμπεριλαμβανομένης και της βυνοποιήσεως  // 26  // 11.09  // Γλουτένη σίτου και σε ξηρά κατάσταση  // Κατεργασία και μεταποίηση σίτου από βιομηχανίες παρασκευής αλεύρου  // 27  // 15.01 Α  // Χοιρινό λίπος υπό την ονομασία «saindoux» και άλλα χοιρινά λίπη  // Σφαγή ζώων χοιροειδών, αποστέωση και τεμαχισμός  // 28  // 15.02  // Λίπη βοοειδών, προβατοειδών και αιγοειδών  // Σφαγή ζώων βοοειδών, προβατοειδών και αιγοειδών, αποστέωση και τεμαχισμός  // 29  // 15.04  // Έλαιον ιχθύων  // Μεταποίηση ιχθύων σε φιλέττα  // 30  // 15.06  // Λοιπά ζωικά λίπη και έλαια  // Απολίπανση ώμων ελάφων  // 31  // 15.07 Δ ΙΙ β) 2 αα)  // Έλαιο (σπερμάτων) αραβοσίτου  // Μεταποίηση αραβοσίτου  // 32  // 15.10  // Λιπαρά οξέα βιομηχανικά, ελαιώδη οξέα διυλίσεως  // 1. Διύλιση ζωικών και φυτικών ελαίων και λιπών  2. Λεύκανση, αποξεοποίηση και στερεοποίηση των εμπορευμάτων που αναφέρονται υπό 1  // 33  // 15.10 Α  // Στεατικόν οξύ  // Παραγωγή ερουκικού οξέος  // 34  // 15.11  // Γλυκερίνη  // 1. Διύλιση ακατεργάστων φυτικών ελαίων, διύλιση λίπους οστών και πτωμάτων ζώων  2. Λεύκανση, αποξεοποίηση και στερεοποίηση των εμπορευμάτων που αναφέρονται υπό 1  // 35  // 15.17 Β  // Υπολείμματα προκύπτοντα εκ της επεξεργασίας των λιπαρών σωμάτων ή των ζωικών ή φυτικών κηρών  // Άπασαι αι κατεργασίαι και αι μεταποιήσεις  // 36  // 17.02 Β ΙΙ β)  // Εκχύλισμα αμυλοσακχάρων  // Μεταποίηση αραβοσίτου σε γλυκόζη  // 37  // 17.03  // Μελάσσαι  // Μεταποίηση σακχάρων  // 38  // 18.02  // Κελύφη, φλοιοί, μεμβράναι και απορρίμματα κακάου  // Άπασαι αι κατεργασίαι και αι μεταποιήσεις  // 39  // 21.06 Α και Β  // Ζύμαι φυσικαί  // Παρασκευή μπύρας με βάση τη βύνη κριθής  // 40  // 22.09 Α  // Ανώτατα και κατώτατα κλάσματα αποστάξεως (αιθυλική αλκοόλη μη μετουσιωμένη, με αλκοολικό τίτλο κατώτερο του 80 % κατ' ογκο) και απόσταγμα οίνου (ανώτατα και κατώτατα κλάσματα της αποστάξεως μη μετουσιωμένα)  // Διύλιση ακατέργαστης αιθυλικής αλκοόλης από μελάσσα ή από οίνο προς διύλιση  // 41  // Κεφάλαιο 23  // Υπολείμματα και απορρίμματα των βιομηχανιών ειδών διατροφής  // Άπασαι αι κατεργασίαι και αι μεταποιήσεις  // 42  // 24.01  // Κύριες νευρώσεις, στελέχη και απορρίμματα καπνού  // Κατασκευή σιγαρέττων, σιγαρίλος, πούρων και καπνού δια κάπνισμα, μείγματα καπνών  // 43  // 25.26  // Απορρίμματα μαρμαρυγίας  // Άπασαι αι κατεργασίαι και αι μεταποιήσεις  // 44  // 26.02  // Παντοειδείς σκωρίαι, αποσφυροκοπήματα και έτερα απορρίμματα, άπαντα προερχόμενα εκ της κατεργασίας του σιδήρου και του χάλυβος  // Άπασαι αι κατεργασίαι και αι μεταποιήσεις  // 45  // 26.03  // Τέφραι και υπολείμματα (έτερα των εις την κλάσιν 26.02 περιλαμβανομένων), περιέχοντα μέταλλα ή μεταλλικάς ενώσεις  // Άπασαι αι κατεργασίαι και αι μεταποιήσεις  // 46  // 26.04  // Έτεραι σκωρίαι και τέφραι συμπεριλαμβανομένων των τεφρών εκ φυκών  // Άπασαι αι κατεργασίαι και αι μεταποιήσεις  // 47  // 27.05 δις  // Φωταέριον  // Οπτανθρακοποίηση άνθρακος οπτανθρακοποιήσεως  // 48  // 27.06  // Πίσσα λιθανθράκων, συμπεριλαμβανομένων και των μερικώς απεσταγμένων και των ανασυσταθεισών ορυκτών πισσών  // Οπτανθρακοποίηση άνθρακος οπτανθρακοποιήσεως  // 49  // 27.07  // Ανώτατα κλάσματα και κατάλοιπα διυλίσεων  // Διύλιση φαινολών 1.2.3 //   //   //   // Αύξων  αριθμός  // Κλάση του Κοινού Δασμολογίου και περιγραφή των παραγώγων προϊόντων  // Εργασίες τελειοποιήσεως, από τις οποίες  τα παράγωγα προϊόντα προκύπτουν  //   //   //   // 1  // 2  // 3 1.2.3.4 //   //   //   //   //   // 50  // 27.11 Β ΙΙ  // Φωταέριο αφυδρογονώσεως και έτεροι υδρογονάνθρακες  // Παρασκευή πολυστυρένης από αιθυλοβενζόλιο  // 51  // 27.12 Α  // Βαζελίνη ακατέργαστη  // Διύλιση ακατέργαστης παραφίνης  // 52  // 27.13 Β  // Υπολείμματα παραφινούχα (gatsch «slackwax») έστω και κεχρωσμένα  // Άπασαι αι κατεργασίαι και αι μεταποιήσεις  // 53  // 27.14  // Άσφαλτος εκ πετρελαίου, οπτάνθραξ εκ πετρελαίου και λοιπά υπολείμματα των ελαίων του πετρελαίου ή των ασφαλτούχων ορυκτών  // Άπασαι αι κατεργασίαι και αι μεταποιήσεις  // 54  // 28.06  // Υδροχλωρικό οξύ  // Παρασκευή διαφόρων χημικών προϊόντων με βάση τον αργυραδάμαντα, το υδροφθόριο, την 2,6-διισοπροπυλανιλίνη και το τετραχλωριούχο πυρίτιο  // 55  // 28.08  // Θειικόν οξύ  // Παρασκευή σουλφαμιδών από υδροφθόριο  // 56  // 28.13 Η  // Διοξείδιο του άνθρακος  // 1. Παρασκευή μπύρας από βύνη κριθής  2. Παρασκευή αιθυλικής αλκοόλης από τα σιτηρά  // 57  // 28.13 Ι  // Εξαφθοριοπυριτικό οξύ  // Μεταποίηση αργυραδάμαντα σε υδροφθόριο  // 58  // 28.14 Α ΙΙ  // Τετραχλωριούχο πυρίτιο  // Παρασκευή σιλανίων, σιλικονών και προϊόντων του πυριτίου με βάση τις ύλες αυτές  // 59  // 28.28 Γ Ι  // Υδροξείδιο του ασβεστίου  // Μεταποίηση καρβιδίων του ασβεστίου σε ασετυλίνη και ασβεστιοκυαναμίδιο  // 60  // 28.38 Α VIII  // Θειικόν ασβέστιον  // Μεταποίηση αργυραδάμαντα σε υδροφθόριο  // 61  // 29.01 Δ Ι  // Τολουόλιο  // Παρασκευή πολυστυρενίου από αιθυλοβενζόλιο  // 62  // 29.01 Δ VII  // Άλφα μευθυλοστυρένιο  // Παρασκευή ακετόνης ή φαινόλης από ισοπροπυλοβενζόλιο  // 63  // 29.02  // Αλογονωμένα παράγωγα των υδρογονανθράκων  // Παρασκευή προϊόντων με βάση το υδροφθόριο  // 64  // 29.03  // Παράγωγα υδρογονανθράκων σουλφονωμένα, νιτρωμένα, νιτροδωμένα  // Παρασκευή προϊόντων με βάση το υδροφθόριο  // 65  // 29.04 Α Ι  // Μεθανόλη  // Παρασκευή βιομηχανικών λιπαρών αλκοολών από έλαιο κοκκοκάρυδου  // 66  // 29.08  // Αιθέρες, αιθέρες-αλκοόλες και λοιπά προϊόντα της κλάσεως 29.08  // Παρασκευή προϊόντων με βάση την υδροκινόνη  // 67  // 29.14 Α ΙΙ α)  // Οξικόν οξύ  // Παρασκευή βιταμινών από τον οξικό ανυδρίτη  // 68  // 29.44 Α  // Πενικιλλίνη ακαθάριστη (κατάλοιπα κοσκινισμού)  // Παρασκευή δισκίων καλιούχου πενικιλλίνης-V  // 69  // 38.07 Β  // Διπευτένιο, ακατέργαστο  // Παρασκευή άνυδρων υπεροξειδίων πινενίου, οξικού ισοβορνυλίου, καμφοράς ή καμφενίου από αλφα-πινένια  // 70  // 38.08 Β  // Αιθέρια έλαια ή έλαια κολοφωνίου  // Παρασκευή σαπώνων κολοφωνίου του νατρίου και του καλίου  // 71  // 38.19 Α  // Ζυμέλαια  // Παρασκευή αιθυλικής αλκοόλης, με αλκοολικό τίτλο 80 % vol, από αιθυλική αλκοόλη ακατέργαστης μελάσσας με τίτλο 80 % vol και άνω  // 72  // 38.19 Υ  // Έλαια καμφοράς  // Παρασκευή καμφοράς από αλφα-πινένια  // 73  // 38.19 Υ  // Υπολείμματα αφαιρέσεως της καφεΐνης (μίγμα κηρού καφέ, ακατέργαστης καφεΐνης και ύδατος) και ακατέργαστη καφεΐνη  // Αφαίρεση της καφεΐνης από τον καφέ  // 74  // 38.19 Υ  // Υπολείμματα πυρώσεως γύψου  // Παρασκευή υδροφθορίου φθοριούχων αλάτων και φθοροαργιλικού νατρίου από αργυραδάμαντα  // 75  // 38.19 Υ  // Μελάσσες από τις οποίες έχει αφαιρεθεί η ζάχαρη  // Παρασκευή κιτρικού οξέος από λευκή ζάχαρη  // 76  // 38.19 Υ  // Θειούχο κάλιο σε διάλυμα  // Παρασκευή κικινελαϊκού οξέος από ακατέργαστο κικινέλαιο 1.2.3 //   //   //   // Αύξων  αριθμός  // Κλάση του Κοινού Δασμολογίου και περιγραφή των παραγώγων προϊόντων  // Εργασίες τελειοποιήσεως, από τις οποίες  τα παράγωγα προϊόντα προκύπτουν  //   //   //   // 1  // 2  // 3 1.2.3.4 //   //   //   //   //   // 77  // Κεφάλαιο 39  // Απορρίμματα και τεμάχια  // Κάθε κατεργασία και μεταποίηση  // 78  // 40.04  // Απορρίμματα και ξέσματα από καουτσούκ που δεν έχει σκληρυνθεί. Τεμάχια τεχνουργημάτων από καουτσούκ που δεν έχει σκληρυνθεί, χρησιμοποιούμενα αποκλειστικά για την ανάκτηση του καουτσούκ  // Κάθε κατεργασία και μεταποίηση  // 79  // 40.15 Β  // Απορρίμματα, κόνεις και θραύσματα από καουτσούκ που έχει σκληρυνθεί  // Κάθε κατεργασία και μεταποίηση  // 80  // 41.01  // Δέρματα ακατέργαστα (νωπά, ηλατισμένα, απεξηραμμένα, διατετηρημένα δι' ασβέστου ή δι' αλλων διατηρητικών διαλυμάτων), συμπεριλαμβανομένων και των μη αποψιλωμένων προβείων δερμάτων  // Εκδορά των ζώων που αναφέρονται στο κεφάλαιο 1  // 81  // 41.09  // Αποκόμματα και άλλα απορρίμματα φυσικού δέρματος, τεχνητού ή ανασχηματισμένου, και δερμάτων δεψασμένων ή περγαμηνοειδών, που δεν μπορούν να χρησιμοποιηθούν για την κατασκευή τεχνουργημάτων από δέρμα. Πριονίδιο, κόνις και άλευρο δέρματος  // Κάθε κατεργασία και μεταποίηση  // 82  // 43.02 Β  // Αποκόμματα και απορρίμματα, μη συνερραμμένα, των προϊόντων των αναφερομένων εις την διάκρισιν 43.02 Α  // Κατασκευή σισυροδερμάτων  // 83  // Κεφάλαιο 44  // Απορρίμματα και αποκόμματα ξυλείας, περιλαμβανομένων των πριονιδίων  // Κάθε κατεργασία και μεταποίηση  // 84  // 45.01  // Απορρίμματα φελλού  // Κάθε κατεργασία και μεταποίηση  // 85  // 47.02  // Απορρίμματα χάρτου και χαρτονίου. Παλαιά χάρτινα τεχνουργήματα χρησιμοποιούμενα αποκλειστικά για την κατασκευή χάρτου  // Κάθε κατεργασία και μεταποίηση  // 86  // Τμήμα XI  // Υφάσματα και πλεκτά επεξεργασμένα και μεταποιημένα, με προφανή ελαττώματα (λεγόμενα β' διαλογής)  // Κατεργασία και μεταποίηση κάθε είδους  // 87  // 50.03  // Απορρίμματα μετάξης (περιλαμβανομένων και των μη επιδεκτικών αναπηνισμού κουκουλίων και των ινών που προέρχονται από την ξάνση νημάτων υφασμάτων ή ρακών). Γνάφαλα. Γναφαλίδια και αποκτενίδια μετάξης  // Κάθε κατεργασία και μεταποίηση  // 88  // 53.03  // Απορρίμματα ερίου ή τριχών (εκλεκτής ποιότητας ή μη) εξαιρουμένων όσων προέρχονται από την ξάνση νημάτων υφασμάτων ή ρακών  // Κάθε κατεργασία και μεταποίηση  // 89  // 53.04  // Έρια και τρίχες (εκλεκτής ποιότητος και μη) που προέρχονται από την ξάνση νημάτων υφασμάτων ή ρακών  // Κάθε κατεργασία και μεταποίηση  // 90  // 54.01  // Λίνον ακατέργαστον, μουσκευμένον, αποφλοιωμένον, κτενισμένον, ή άλλως πως κατειργασμένον, μη όμως νηματοποιημένον. Στυπία και απορρίμματα λίνου (περιλαμβανομένου και του εκ της ξάνσεως νημάτων, υφασμάτων ή ρακών προερχομένου λίνου effiloches)  // Κάθε κατεργασία και μεταποίηση  // 91  // 54.02  // Ραμί ακατέργαστον, αποκομμιωμένον, κτενισμένον ή άλλως κατειργασμένον, μη όμως νηματοποιημένον. Στυπία και απορρίμματα ραμί (περιλαμβανομένου και του εκ της ξάνσεως νημάτων, υφασμάτων ή ρακών προερχομένου ραμί)  // Κάθε κατεργασία και μεταποίηση  // 92  // 55.03  // Απορρίμματα εκ βάμβακος (περιλαμβανομένων και των εκ της ξάνσεως νημάτων, υφασμάτων ή ρακών) μη κτενισμένα ουδέ λαναρισμένα  // Κάθε κατεργασία και μεταποίηση  // 93  // 56.01  // Ίνες ακρυλικές και εκ βισκόζης (κατωτέρας ποιότητος με εμφανή ελαττώματα)  // Παρασκευή ακρυλικών και εκ βισκόζης υφαντικών ινών από ναφθαλίνιο ή υδροκινόνη  // 94  // 56.03  // Απορρίμματα υφαντικών ινών συνθετικών και τεχνητών (συνεχών ή μη συνεχών) εις τολύπας, περιλαμβανομένων και των απορριμμάτων της κλώσεως και των προερχομένων εκ της ξάνσεως νημάτων, υφασμάτων ή ρακών  // Κάθε κατεργασία και μεταποίηση  // 95  // 57.01  // Κάνναβις (Canabis sativa) ακατέργαστος, μουσκευμένη, αποφλοιωμένη, κτενισμένη ή άλλως κατειργασμένη, αλλά μη νηματοποιημένη. Στυπία και απορρίμματα καννάβεως. (Περιλαμβανομένων και των προερχομένων εκ της ξάνσεως νημάτων, υφασμάτων ή ρακών)  // Κάθε κατεργασία και μεταποίηση 1.2.3 //   //   //   // Αύξων  αριθμός  // Κλάση του Κοινού Δασμολογίου και περιγραφή των παραγώγων προϊόντων  // Εργασίες τελειοποιήσεως, από τις οποίες  τα παράγωγα προϊόντα προκύπτουν  //   //   //   // 1  // 2  // 3 1.2.3.4 //   //   //   //   //   // 96  // 57.02  // Αβάκα (κάνναβις Μανίλας-Mussa textiles) ακατέργαστος εις νημάτια ή κατειργασμένη, αλλά μη νηματοποιημένη. Στυπία και απορρίμματα αβάκας (περιλαμβανομένων και των προερχομένων εκ της ξάνσεως νημάτων, υφασμάτων ή ρακών)  // Κάθε κατεργασία και μεταποίηση  // 97  // 57.03  // Ιούτη και έτεραι υφαντικαί ίνες προερχόμεται εκ της βύβλου (ενδοτέρου φλοιού), μη κατονομαζόμεναι ή αλλαχού περιλαμβανόμεναι, ακατέργαστοι, αποφλοιωμέναι ή άλλως επεξειργασμέναι, αλλά μη νηματοποιημέναι. Στυπία και απορρίμματα εκ των ινών τούτων (περιλαμβανομένων και των προερχομένων εκ της ξάνσεως νημάτων, υφασμάτων ή ρακών)  // Κάθε κατεργασία και μεταποίηση  // 98  // 57.04  // Έτεραι φυτικαί υφαντικαί ίνες ακατέργαστοι ή κατειργασμέναι αλλά μη νηματοποιημέναι. Απορρίμματα εκ των ινών τούτων (συμπεριλαμβανομένων και των προερχομένων εκ της ξάνσεως νημάτων, υφασμάτων ή ρακών)  // Κάθε κατεργασία και μεταποίηση  // 99  // 63.02  // Παντοειδή ράκη, απορρίμματα σπάγγων, σχοινίων και χονδρών σχοινίων, άπαντα υπό μορφή υπολειμμάτων ή αχρήστων ειδών  // Κάθε κατεργασία και μεταποίηση  // 100  // 70.01 Α  // Υαλοθραύσματα και έτερα απορρίμματα υάλου  // Κάθε κατεργασία και μεταποίηση  // 101  // 71.04  // Κόνις αδάμαντος και κόνις πολυτίμων ή ημιπολυτίμων λίθων και συνθετικών λίθων  // Κάθε κατεργασία και μεταποίηση  // 102  // 71.11  // Απορρίμματα και υπολείμματα εργαστηρίων κατεργασίας πολυτίμων μετάλλων και έτερα θραύσματα και απορρίμματα παλαιών τεχνουργημάτων εκ πολυτίμων μετάλλων  // Κάθε κατεργασία και μεταποίηση  // 103  // 73.02 Γ  // Υπολείμματα κοσκινίσματος του σιδηροπυριτίου  // Παρασκευή τετραχλωριούχου πυριτίου και διοξείδιο του πυριτίου  // 104  // 73.03  // Παλαιοσίδερα, απορρίμματα και θραύσματα τεχνουργημάτων εκ χυτοσιδήρου, σιδήρου ή χάλυβος (ΕΚΑΧ)  // Κάθε κατεργασία και μεταποίηση  // 105  // 73.13 Β Ι  // Υπολείμματα χάλυβος μη κεκραμένου προερχόμενα από την κοπή φαρδιών ταινιών θερμής ελάσεως  // Κατασκευή φαρδιών ταινιών θερμής ελάσεως από πλινθώματα (τύπους) ή πλατέα ελασματοποιηθέντα από μη κεκραμένο χάλυβα  // 106  // 73.15 Β  // Υπολλείμματα ράβδων κεκραμένου χάλυβα που μπορεί να επαναχρησιμοποιηθεί  // Κατασκευή ελίκων, κοχλιών ή περικοχλίων από ράβδους κεκραμένου χάλυβα  // 107  // 73.15 Β VII α) 1  // Υπολείμματα κεκραμένου χάλυβα προερχομένου από την κοπή λαμαρινών καλουμένων «μαγνητικών»  // Κατασκευή μετασχηματιστών από «μαγνητικές» λαμαρίνες  // 108  // 73.15 Β VII β) 1  // Υπολείμματα χάλυβος μη κεκραμένου προερχόμενα από την κοπή φαρδιών ταινιών θερμής ελάσεως  // Κατασκευή φαρδιών ταινιών θερμής ελάσεως από πλινθώματα (τύπους) ή πλατέα ελασματοποιηθέντα από κεκραμένο χάλυβα  // 109  // 74.01  // Απορρίμματα και θραύσματα χαλκού  // Κάθε εργασία και μεταποίηση  // 110  // 75.01  // Απορρίμματα και θραύσματα νικελίου  // Κάθε εργασία και μεταποίηση  // 111  // 76.01 Β  // Απορρίμματα και θραύσματα αλουμινίου  // Κάθε εργασία και μεταποίηση  // 112  // 77.01 Β  // Απορρίμματα και θραύσματα μαγνησίου (περιλαμβανομένων και των αποτορνευμάτων διαφορετικών διαμέτρων)  // Κάθε κατεργασία και μεταποίηση  // 113  // 77.04 Α  // Απορρίμματα και θραύσματα βηρυλλίου (glucinium)  // Κάθε κατεργασία και μεταποίηση  // 114  // 78.01 Β  // Απορρίμματα και θραύσματα μολύβδου  // Κάθε κατεργασία και μεταποίηση  // 115  // 78.04 Α Ι  // Υπολείμματα φύλλων μολύβδου με επένδυση στις δύο πλευρές που μπορούν να επαναχρησιμοποιηθούν  // Κατασκευή φύλλων μολύβδου επενδεδυμένων στις δύο πλευρές, για φωτογραφική χρήση, από φύλλα βινυλίου και χάρτη επενδύσεως  // 116  // 79.01 Β  // Απορρίμματα και θραύσματα ψευδαργύρου  // Κάθε κατεργασία και μεταποίηση  // 117  // 80.01  // Απορρίμματα και θραύσματα κασσιτέρου  // Κάθε κατεργασία και μεταποίηση  // 118  // 81.01 Α  // Απορρίμματα και θραύσματα βολφραμίου (tungsten)  // Κάθε κατεργασία και μεταποίηση   // 119  // 81.02 Α  // Απορρίμματα και θραύσματα μολυβδενίου  // Κάθε κατεργασία και μεταποίηση  // 120  // 81.03 Α  // Απορρίμματα και θραύσματα τανταλίου  // Κάθε κατεργασία και μεταποίηση  // 121  // 81.04  // Απορρίμματα και θραύσματα άλλων κοινών μετάλλων  // Κάθε κατεργασία και μεταποίηση»  //   //   //   //


Avis juridique important

|

32004L0061

Οδηγία 2004/61/ΕΚ της Επιτροπής, της 26ης Απριλίου 2004, για τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου όσον αφορά τα ανώτατα όρια περιεκτικότητας για τα κατάλοιπα ορισμένων φυτοφαρμάκων των οποίων απαγορεύεται η χρήση στην Ευρωπαϊκή Κοινότητα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 127 της 29/04/2004 σ. 0081 - 0091

Οδηγία 2004/61/ΕΚ της Επιτροπήςτης 26ης Απριλίου 2004για τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου όσον αφορά τα ανώτατα όρια περιεκτικότητας για τα κατάλοιπα ορισμένων φυτοφαρμάκων των οποίων απαγορεύεται η χρήση στην Ευρωπαϊκή Κοινότητα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και επάνω στα σιτηρά(1), και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και επάνω στα τρόφιμα ζωικής προέλευσης(2), και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και επάνω σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(3), και ιδίως το άρθρο 7,Εκτιμώντας τα ακόλουθα:(1) Σύμφωνα με την οδηγία 79/117/EΟΚ του Συμβουλίου(4), όπως τροποποιήθηκε τελευταία από τον κανονισμό (ΕΚ) αριθ. 2003/807 του Συμβουλίου(5), το οξείδιο του υδραργύρου, το χλωρίδιο του υδραργύρου (calomel), οι άλλες ανόργανες ενώσεις του υδραργύρου, οι αλκυλικές ενώσεις του υδραργύρου, οι αλκοξυαλκυλικές και αρυλικές ενώσεις του υδραργύρου, η αλδρίνη, το χλωρδάνιο, η διελδρίνη, το εξαχλωροκυκλοεξάνιο (HCH), το εξαχλωροβενζόλιο, το camphechlor (τοξαφαίνιο), το οξείδιο του αιθυλενίου, το nitrofen, το 1,2-διβρωμοαιθάνιο, το 1,2-διχλωροαιθάνιο, το dinoseb και το binapacryl είναι φυτοφάρμακα των οποίων απαγορεύεται η χρήση και η διάθεση στην αγορά της ΕΕ. Λόγω του ότι ορισμένα από αυτά τα φυτοφάρμακα είναι διαθέσιμα στην παγκόσμια αγορά είναι σκόπιμο να καθορισθούν ανώτατα όρια περιεκτικότητας καταλοίπων για όλα τα προϊόντα στο κατώτατο όριο αναλυτικού προσδιορισμού. Ορισμένες ενώσεις του υδραργύρου δεν είναι δυνατόν να διακριθούν από τις ενώσεις του υδραργύρου που προέρχονται από τη ρύπανση του περιβάλλοντος.(2) Στις περιπτώσεις που δεν επιτρέπεται από νόμο η χρήση ενός φυτοφαρμάκου και τα κατάλοιπα δεν είναι ανεκτά είναι σκόπιμο να καθορισθούν ανώτατα όρια περιεκτικότητας καταλοίπων, καθόσον το σχετικό κατώτατο όριο αναλυτικού προσδιορισμού που ισχύει για το νωπό προϊόν ισχύει επίσης και για τα σύνθετα και τα μεταποιημένα προϊόντα.(3) Έχουν ληφθεί υπόψη οι γνώμες της επιστημονικής επιτροπής φυτών και ιδίως οι συμβουλές και συστάσεις σχετικά με τη μεθοδολογία που πρέπει να ακολουθηθεί για την προστασία των καταναλωτών από τα γεωργικά προϊόντα στα οποία έχουν χρησιμοποιηθεί φυτοφάρμακα.(4) Συνεπώς, τα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ πρέπει να τροποποιηθούν αναλόγως.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο μέρος A του παραρτήματος II της οδηγίας 86/362/ΕΟΚ προστίθενται οι ακόλουθες σειρές:">ΘΕΣΗ ΠΙΝΑΚΑ>"Άρθρο 2Στο μέρος A του παραρτήματος II της οδηγίας 86/363/ΕΟΚ προστίθενται οι ακόλουθες σειρές:">ΘΕΣΗ ΠΙΝΑΚΑ>"Άρθρο 3Στο μέρος Β του παραρτήματος II της οδηγίας 86/363/EΟΚ προστίθενται οι ακόλουθες σειρές:">ΘΕΣΗ ΠΙΝΑΚΑ>"Άρθρο 4Τα ανώτατα όρια περιεκτικότητας καταλοίπων του παραρτήματος της παρούσας οδηγίας προστίθενται σε εκείνα του παραρτήματος ΙΙ της οδηγίας 90/642/ΕΟΚ για τα εν λόγω φυτοφάρμακα.Άρθρο 51. Τα κράτη μέλη θα θέσουν σε ισχύ και θα δημοσιεύσουν, οκτώ μήνες μετά την έκδοση της παρούσας οδηγίας το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Θα διαβιβάσουν αμέσως στην Επιτροπή το κείμενο αυτών των διατάξεων και έναν πίνακα συσχετισμού μεταξύ των εν λόγω διατάξεων και της παρούσας οδηγίας.Θα εφαρμόσουν τα μέτρα αυτά από τον ένατο μήνα μετά την έκδοση της παρούσας οδηγίας.Όταν τα κράτη μέλη θεσπίσουν τις εν λόγω διατάξεις, οι διατάξεις αυτές θα περιέχουν παραπομπή στην παρούσα οδηγία ή θα συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη θα διαβιβάσουν στην Επιτροπή το κείμενο των κύριων διατάξεων της εθνικής νομοθεσίας που εκδίδουν στον τομέα που καλύπτεται από την παρούσα οδηγία.Άρθρο 6Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 7Η παρούσα οδηγία απευθύνεται στα κράτη μέλη.Βρυξέλλες, 26 Απριλίου 2004.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37· οδηγία όπως τροποποιήθηκε τελευταία από την οδηγία 2004/2/ΕΚ της Επιτροπής (ΕΕ L 14 της 21.1.2004, σ. 10).(2) ΕΕ L 221 της 7.8.1986, σ. 43· οδηγία όπως τροποποιήθηκε τελευταία από την οδηγία 2004/2/ΕΚ της Επιτροπής.(3) ΕΕ L 350 της 14.12.1990, σ. 71· οδηγία όπως τροποποιήθηκε τελευταία από την οδηγία 2004/2/ΕΚ της Επιτροπής.(4) ΕΕ L 33 της 8.2.1979, σ. 36.(5) ΕΕ L 122 της 16.5.2003, σ. 36.ΠΑΡΑΡΤΗΜΑ">ΘΕΣΗ ΠΙΝΑΚΑ>"